cyanic-selkie/wikianc huggingface dataset:
AD-AS մոդել
Համախառն պահանջարկ
Համախառն պահանջարկի ֆունկցիան կառուցված է որպես բոլոր թվարկված չորս պարամետրերի գումար։
Մաթեմատիկական լեզվով՝
:
Համախառն պահանջարկը կարող է ներկայացվել մի քանի ձևով։ Այս ֆունկցիայի հայտնի մոդելը այսպես կոչված «Քեյնսյան խաչն» է, որի դեպքում համախառն պահանջարկի կորը դրական թեքություն ունի։ Այնուամենայնիվ, AD-AS մոդելում ընդհանուր պահանջարկի կորը, ընդհակառակը, սովորաբար պատկերվում է որպես անսահման նվազող ֆունկցիա։ Դրա համար կան երեք հիմնական բացատրություններ (էֆեկտներ)։ Առաջինը, որը առաջ քաշեց ֆրանսիացի տնտեսագետ Արթուր Պիգուն, ասում է, որ գների ընդհանուր մակարդակի բարձրացման հետ մեկտեղ նվազում է մարդու իրական հարստությունը, ինչը հանգեցնում է տնային տնտեսությունների կողմից ապրանքների և ծառայությունների սպառման նվազմանը, և դա, համապատասխանաբար. , հանգեցնում է համախառն պահանջարկի արժեքի նվազմանը ։ Ջոն Մեյնարդ Քեյնսն այլ կերպ էր մտածում։ Նա մտածում էր, որ գների մակարդակի բարձրացման հետ բնականաբար մեծանում է փողի պահանջարկը։ Սա հանգեցնում է բանկային տոկոսադրույքի բարձրացման, քանի որ մեծանում է փոխառու միջոցների պահանջարկը։ Ներդրողները տուժում են բարձր տոկոսադրույքից, ինչը հանգեցնում է տնտեսության մեջ ներդրումների և, հետևաբար, համախառն պահանջարկի մեծության նվազմանը ։ Ավելի ժամանակակից տնտեսագետներ Ռոբերտ Մանդելը և Ջոն Ֆլեմինգը գտնում էին, որ երկրում գների մակարդակի բարձրացմամբ նրա արտահանումը նվազում է, քանի որ ազգային ապրանքները, տվյալ դեպքում, թանկանում են ինչպես օտարերկրացիների, այնպես էլ տեղի բնակիչների համար, ինչը, իր հերթին, բերում է ներմուծման աճի։ Այս անհավասարակշռությունը նվազեցնում է զուտ արտահանումը և, հետևաբար, համախառն պահանջարկի արժեքը։ Այսպիսով, համախառն պահանջարկի կորը հակադարձ համեմատական ​​է գների մակարդակին ։
Համախառն առաջարկ
Համախառն առաջարկի կորը ավելի «հակասական» պատմություն ունի։ Դասական մակրոտնտեսական դպրոցի ներկայացուցիչները կարծում էին, որ համախառն առաջարկը կախված չէ գների մակարդակից։ Այսպիսով, դասականները պատկերել են այս կորը ընդհանուր արդյունքի առանցքին ուղղահայաց ։ Ավելի ուշ, քեյնսականները ենթադրեցին, որ համախառն առաջարկը ոչ մի կերպ կախված չէ համախառն արտադրանքի մակարդակից։ Հետևաբար, ծայրահեղ քեյնսականները պատկերել են այս ֆունկցիան համախառն արդյունքի առանցքին զուգահեռ ։ Մեր ժամանակներում գոյություն ունեն համախառն առաջարկի կորի գրաֆիկական ներկայացման և՛ նման, և՛ այլ տեսակներ։ Մեր օրերում խիստ ուղղահայաց կառուցում են համախառն առաջարկը երկարաժամկետ հեռանկարում, իսկ դրական թեքությամբ պատկերված կորը կարճաժամկետ հեռանկարում համախառն առաջարկն է ։
Համախառն առաջարկի վրա ազդում են և՛ գնային գործոններ, և՛ ոչ գնային։ Գները ազդում են միայն կարճաժամկետ մատակարարման վրա։ Ընկերությունների ծախսերի ցանկացած փոփոխություն արտացոլվում է տնտեսության ընդհանուր առաջարկի մեջ, ընդ որում՝ հակադարձ համեմատական ։ Սա նշանակում է, որ, օրինակ, ծախսերի յուրաքանչյուր լրացուցիչ միավորի համար ֆիրմաները որոշակի քանակությամբ նվազեցնում են իրենց ապրանքների և ծառայությունների առաջարկը։ Ոչ գնային գործոնները ազդում են ցանկացած տեսակի համախառն առաջարկի վրա՝ ինչպես կարճաժամկետ, այնպես էլ երկարաժամկետ։ Նման գործոնները ներառում են ռեսուրսների քանակը, ռեսուրսների արտադրողականությունը, ֆիզիկական և մարդկային կապիտալի որակը, տեխնոլոգիական առաջընթացը և նմանատիպ չափանիշներ։ Որպես կանոն, այս գործոնների արժեքների աճը ուղիղ համեմատական ​​է համախառն առաջարկին ։ Այսպես, օրինակ, եթե երկրում կրթության որակը բարելավվում է, և կրթական հաստատություններն ավարտում են ավելի պատրաստված մասնագետներ, համախառն առաջարկի կորը տեղափոխվում է աջ և վար։
Հավասարակշռությունը AD-AS մոդելում
AD-AS մոդելում կարելի է դիտարկել երկու տեսակի հավասարակշռություն ։
Իրական հավասարակշռություն
Այս դեպքում հավասարակշռությունը հասնում է այն դեպքում, երբ համախառն պահանջարկը կարճաժամկետ հեռանկարում հավասար է համախառն առաջարկին։ Երկու կորերի հատման կետը կազմում է երկու հավասարակշռության արժեք՝ ընդհանուր գների մակարդակը և համախառն պահանջարկ։ Տրված երկու գրաֆիկներից գոնե մեկը տեղափոխելիս հավասարակշռության կետը տեղափոխվում է այնտեղ, որտեղ այս կամ այն ​​կորը տեղաշարժվել է՝ ձևավորելով տնտեսության նոր հավասարակշռության պարամետրեր։ Այսպիսով, օգտագործելով AD-AS մոդելը, հնարավոր է մոտավորապես կանխատեսել գների և ազգային հաշիվների համակարգի հիմնական պարամետրերի փոփոխությունները, երբ փոխվում է համախառն պահանջարկը կամ համախառն առաջարկը։
Ծանոթագրություններ
Կատեգորիա:Տնտեսագիտություն Կատեգորիա:Մակրոտնտեսագիտություն
Դուպիգայմ
Դուպիգայմ (Duppigheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1564 մարդ, բնակչության խտությունը` 211.92 մարդ/կմ²։ Բնակավայրը զբաղեցնում է 7.38 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 13 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1049 աշխատունակ (15-64 տարեկան) բնակիչ, որոնցից ակտիվ էին 778-ը, իսկ ոչ ակտիվները` 271։ Ակտիվության ցուցանիշը կազմում է 74,2 %։ 778 աշխատունակ մարդկանցից աշխատել է 744 անձ (389 տղամարդ և 355 կին)։ Գործազուրկ են եղել 34 անձ (19 տղամարդ և 15 կին)։ 271 անաշխատունակներից 74-ը եղել են աշակերտներ կամ ուսանողներ, 145-ը` թոշակառուներ, իսկ 52-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քյոմուրխանա
Քյոմուրխանա, գյուղ Արևմտյան Հայաստանում, Խարբերդի վիլայեթի Մալաթիայի գավառակում ։ Գտնվում էր Հին Մալաթիայից 35 կմ արևելք, Եփրատ գետի ձախ ափից 2-3 կմ հյուսիս։
Իվան Վազովի անվան ազգային գրադարան
Իվան Վազովի անվան ազգային գրադարան (Народна библиотека "Иван Вазов"), գրադարան Բուլղարիայի երկրորդ ամենամեծ քաղաքում՝ Պլովդիվում։ Անվանվել է ի պատիվ բուլղար գրող, հասարակական գործիչ Իվան Վազովի։ Համարվում է երկրի երկրորդ ամենամեծ գրադարանը, որի հավաքածուն ներառում է 1,500,000 գիրք ։ Գրադարանը հիմնադրվել է 1879 թվականին ։ 1974 թվականին այն տեղափոխվել է քաղաքի հարավային հատվածում գտնվող նոր շենք։ Գրադարանն ունի 134 աշխատակից, 90 որակավորված մասնագետներ և գիտաշխատողներ։
Արտաքին հղումներ
Կատեգորիա:Բուլղարիայի գրադարաններ Կատեգորիա:Ազգային գրադարաններ Կատեգորիա:1879 հիմնադրումներ Բուլղարիայում
Գեկ-Զեխուշ
Գեկ-Զեխուշ, գյուղ Արևելյան Հայաստանի Երևանի նահանգի Ալեքսանդրապոլի գավառում ։
Գտնվում է Հայաստանի տարածքում։
Բնակչություն
1908 թվականին գյուղն ունեցել է 415 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բոլիվիայի ազգային դրամահատարան
Բոլիվիայի ազգային դրամահատարան (Casa de la Moneda de Bolivia), Բոլիվիայի Պոտոսի քաղաքում գտնվող դրամահատարան։ Այս դրամահատարանում է ստացվել արծաթի մեծ մասը, որը տեղափոխել են Հարավային Ամերիկայի հյուսիսային ափերով։ Այդ ժամանակաշրջանոււմ հատված դրամներն այնքան հայտնի են դառնում ամբողջ աշխարհում, որ Միգել դե Սերվանտեսի մի արտահայտությունը Պոտոսի դրամների մասին՝ մի Պոտոսի գին, այսօր էլ գործածում են առօրյա խոսվածքում՝ արտացոլելու համար բարձր արժեք ։
Առաջին դրամահատարան
Արծաթի պաշարներով հարուստ Սերրո Ռիկո լեռան շահագործումը, բնակչության աճը և Պոտոսի քաղաքի աստիճանական զարգացումը ստիպեցին հիմնադրել դրամի հատման կենտրոն ։ Դրամահատման գործընթացը սկսվեց մետաղի մշակման տեխնոլոգիայի հաստատումից անմիջապես հետո, որը կիրառվեց հաջորդ 212 տարիների ընթացքում՝ 1572-ից մինչև 1767 թվականը։ Առաջին դրամահատարանի կառույցի հիմնադրման առաջարկը պատկանում է Օրոպեսայի կոմս Ֆրանցիսկո դե Տոլեդոյին։ 1572 թվականին Արքայական պալատների հարևանությամբ գտնվող կառույցը ճարտարապետ Ժերոնիմո Լետոյի ղեկավարությամբ վերածվեց դրամահատարանի։ Շինարարական աշխատանքներն ավարտվեցին 3 տարում, ընդհանուր ծախսերը գերազանցեցին 8000 պեսոն, որն այժմ համարժեք է 10 միլիոն դոլարի։ Իսպանիայի արքա Չարլզ 3-րդը լսելով դրամահատարանի կառուցման ծախսերի չափը նշել է, թե կառույցը պետք է որ արծաթից կառուցված լինի ։
Երկրորդ դրամահատարան
Սկանդալից, դրան հաջորդած՝ հին գործարանի շենքի վերականգնման աշխատանքների քննությունից հետո, դրամահատարանի համար նոր շենք կառուցվեց հարևանությամբ գտնվող Գատո հրապարակում։ Նոր կառույցի շինարարությունը սկսվեց 1757 թվականին և ավարտվեց 1770-ին մի շարք դժվարությունների պատճառով։ Տեխնոլոգիան, որով իրականացնում էին դրամահատումը հետևյալն էր․ մաքուր մետաղի կտորը դրվում էր երկու ձողերի միջև, ապա վերևից հարվածող մուրճիկի միջոցով սստանում էին անհրաժեշտ պատկերը։ Այս կերպով մետաղադրամները հատվում են հին գործարանում ընդհուպ մինչև 1773 թվականը։ Այնուամենայնիվ, արդեն նոր գործարանում կիրառության մեջ դրվեցին հիդրավլիկ մամլիչ մեքենաներ, 1767 թվականին երևան եկան պտուտակավոր մամլիչի օգնությամբ հատված առաջին մետաղադրամները։
Հանրապետական դրամահատարաններ
1933 թվականին դրամահատարանի լքված շենքը օգտագործվում էր որպես շտաբ Բոլիվիայի և Պարագվայի միջև ընթացող Չակոյի պատերազմի ժամանակ։ Վերջինս ընթանում էր Հարավային Ամերիկայի Գրան Չակո տարածքի նշանակալի մասին տիրանալու համար։ Դրամահատարանի շենքը ծառայում էր որպես ախոռ գյուղական համայնքներից դեպի Պոտոսի քաղաք եկած առևտրականների համար ։ Այժմ գաղութատիրական շրջանի տեխնիկան պահվում է դրամահատարանում բացառապես որպես թանգարանային ցուցանմուշ։ Այն համարվում էր Բոլիվիայի նշանակալի թանգարաններից մեկը։ 1987 թվականից Բոլիվիայի դրամահատարանի շենքը ներառված է ՅՈՒՆԵՍԿՕ-ի համաշխարհային ժառանգության ցանկում որպես Պոտոսի քաղաքի մշակութային արժեք ։
Ծանոթագրություններ
Կատեգորիա:Դրամահատարաններ Կատեգորիա:Բոլիվիայի թանգարաններ
Շանթապաշտպանություն
Շանթապաշտպանություն, միջոցառումների և տեխնիկական միջոցների համալիր՝ արդյունաբերական և քաղաքացիական (այդ թվում նաև բնակելի) կառույցները կայծակի հարվածից առաջացող վնասումներից պաշտպանելու համար։ Շանթապաշտպանության համար կիրառում են պաշտպանվող օբյեկտի նկատմամբ բարձր դիրքում տեղադրվող ձողավոր կամ մետաղաճոպանային շանթարգելներ։ Շանթապաշտպանութան նպատակով շենքում եղած բոլոր մետաղական կոնստրուկցիաները և խողովակները հուսալիորեն միացնում և հողանցում են։ Բաշխման և կայանային այլ հարմարանքների շանթապաշտպանություն կատարվում է պարպիչների միջոցով, որը գերլարումների դեպքում անջատում է գիծը։ Էլեկտրամատակարարման ընդհատումներից խուսափելու համար օգտվում են ավտոմատ կրկնակի միացման համակարգից;
Գանգոֆեն
Գանգոֆեն  (Gangkofen), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 6479 մարդ (դեկտեմբերի 31, 2010 թվական) ։ Զբաղեցնում է 108,79կմ² մակերես տարածք։ Պաշտոնական կոդ՝ 09 2 77 121։
Արտաքին հղումներ
Կատեգորիա:Գերմանիայի բնակավայրեր
Միհրան Ղասաբյան
Միհրան Ղասաբյան, Mihran Krikor Kassabian (1870, Կեսարիա - 1910, Ֆիլադելֆիա), ամերիկահայ ռենտգենաբան։
Կենսագրություն
1898 թվականին ավարտել է Ֆիլադելֆիայի բժշկավիրաբուժական քոլեջը։ Որպես զինվորական բժիշկ մասնակցել է իսպանա-ամերիկյան պատերազմին։ 1903-1910 թվականներին աշխատել է Ֆիլադելֆիայի հիվանդանոցում որպես ռենտգենաբան, միաժամանակ էլեկտրաբուժություն է դասավանդել բժշկավիրաբուժական քոլեջում։ Ղասաբյանը մշակել է ռենտգենյան ճառագայթներով չարորակ ուռուցքների բուժման որոշ հարցեր, գրել աշխատություն, որն ԱՄՆ-ի բժշկական ուսումնական հաստատություններում օգտագործվել է որպես դասագիրք։ Ղասաբյանը եղել է Նյու Յորքի բժշկական լեգալ ընկերության նախագահ և Ամերիկյա էլեկտրաթերապևտների ընկերության փոխնախագահ։
Աղբյուրներ
Կատեգորիա:Ամերիկահայ ռենտգենաբաններ
(2976) Լաուտարո
Միջին հեռավորությունը Արեգակից կազմում է 3,342373 ա. մ., առավելագույնը մոտենում է 2,8602 ա. մ. հեռավորության վրա և հեռանում 3,8245 ա. մ. ։ Արեգակի շուրջ մեկ ամբողջական պտույտ է կատարում 2231,93 երկրային օրվա ընթացքում, իր ուղեծրով շարժվելով միջինում 0,161295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,81° անկյուն։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Կառլոս Տոռեսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Շամպայն (մարզ)
Շամպայն (Champagne), պատմական մարզ Ֆրանսիայում, Սեն և Մառն գետերի ավազանում։ Գլխավոր քաղաքը՝ Տրուա։ Միջին դարերում Շամպայն եղել է կոմսություն։ 12—13-րդ դարերում հայտնի էր տոնավաճառներով։ Ֆրանսիայի թագավորական կալվածքներին միանալուց (1284, իսկ վերջնականապես՝ 1361) հետո մինչև 1790 թվականը ունեցել է նահանգի ստատուս։ 17-րդ դարի վերջին Շամպայնում առաջին անգամ կազմակերպվել է փրփրուն գինու՝ շամպայնի արտադրությունը։
Շամպայնի ներկայիս տարածքում են գտնվում Արդեններ, Մառն, Վերին Մառն, մասամբ նաև Էն, Սեն և Իոն դեպարտամենտները։ Տարածությունը 31,3 հազար քկմ է, բնակչությունը 1,8 մլն (1975)։ Կա մետաղամշակություն, մեքենաշինություն, տեքստիլ, տրիկոտաժի, սննդի (հատկապես՝ փրփրուն գինու), փայտամշակման և թղթի արդյունաբերություն։ Գյուղատնտեսության մեջ գերա կշռում է հացահատիկի (ցորեն, գարի, եգիպտացորեն) մշակությունը և խաղողագործությունը։ Զարգացած է անասնապահությունը։
Կատեգորիա:Ֆրանսիայի վարչական բաժանում Կատեգորիա:1361 թվականին հիմնադրված բնակավայրեր
Տերնովայա (գյուղ, Դերգաչևի շրջան)
Տերնովայա (Тернова), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1738 թվականին։
2001 թվականի տվյալներով Տերնովայա գյուղում բնակվում էր 22 մարդ։ Բնակավայրը զբաղեցնում է 0,305 կմ² տարածք։ Բնակչության խտությունը կազմում էր 72,13 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1738 թվականին հիմնադրված բնակավայրեր
Աստերոիդների ցանկ (137701-137800)
Աստերոիդների ցանկ (137601-137700) * Աստերոիդների ցանկ * Աստերոիդների ցանկ (137801-137900)
Լաֆայետի շրջան (Արկանզաս)
Լաֆայետ (Lafayette County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.362 կմ² է, բնակչությունը՝ 7.645 մարդ (2007 թ. տվյալներով)։ Շրջկենտրոնն է Լյուիսվիլ բնակավայրը։ Կազմավորվել է 1827 թ.։
Արտաքին հղում
Կատեգորիա:Արկանզասի շրջաններ
Բոլշիե Ազոբիչի
Բոլշիե Ազոբիչի (Большие Азобичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Մալայա Կամենկա (գյուղ, Նովոբուրասկի շրջան)
Մալայա Կամենկա (Малая Каменка), գյուղ Ռուսաստանի Սարատովի մարզի Նովոբուրասկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Նովոբուրասկի շրջանի բնակավայրեր
Շուստովներ
Շուստովներ, ռուս վաճառականներ և աղարդյունաբերողներ՝ սերված գեղջուկներից, հետագայում՝ ռուսական ազնվական տոհմ, որը ծագել է 17-րդ դարի սկզբին և գրանցվել է Կուրսկի նահանգի տոհմաբանական գրքի 6-րդ մասում։
Տոհմի ծագումնաբանությունը
Շուստովները Կոլոմենսկ գավառի Դեդինով գյուղի պալատական գեղջուկներից մեկն էին, իսկ դինաստիայի հիմնադիր անվանում են Վոլգայի և Օկայի վրա աղի առևտրով զբաղվող ոմն Յակով Շուստովին։ 17-րդ դարի 70-90-ական թվականներին Գրիգորի Ֆյոդորովիչ և Վասիլի Ֆյոդորովիչ Շուստովները հիմնեցին աղային արդյունաբերությունը Սոլիկամսկ գավառի Լենվա գետի վրա։ 1696 թվականի սեպտեմբերին Շուստովների կալվածքներում հաշվվում էր 32 աղագործարան, աղաջրի ամբարձման 16 խողովակ, աղի 13 և հացահատիկի մի քանի ամբարներ, աշխատավորների համար ավելի քան 110 տնտեսություն։ Լենվինյան աղագործարանի տարեկան արտադրողականությունը 17-րդ դարի վերջին հասնում էր 2 միլիոն փութ աղ, որը Շուստովների սեփական նավերով Կամայով և Վոլգայով հասցնում էին Նիժնի Նովգորոդ, որտեղ մի մասը վաճառվում էր տեղի շուկայում, իսկ մյուս մասն Օկայով ուղարկվում էր Կալուգա, որտեղից էլ վաճառքի էր տեղափոխվում արևմտյան և հարավարևմտյան քաղաքներ։ 1695-1697 թվականներին Լենվայի աղագործարանները փոխանցվում են Գրիգորի Ստրոգանովին ։
Պետրոս Առաջինի կառավարման ժամանակներում Շուստովներն արդեն հարգված վաճառականներ էին, Ռուսաստանի ոչ վերջին մարդկանցից։ Այդ պատճառով, Ռուսաստանի ամենհին առևտրական դինաստիա կոչվելու իրավունքին հավակնող Դեմիդովները, բավականին ետ են մնացել Շուստովներից։ 18-րդ դարի սկզբի փաստաթղթերը հաստատում են, որ Շուստովներն ապրել են Մոսկվայում և զբաղվել են աղի առևտրով, նրանք ունեցել են սեփական աղային տարածքներ, ինչպես նաև պետական՝ վարձակալված։ Հյուսիսային պատերազմի ժամանակ, շնորհիվ բարեգործական քաղաքականության (հոսպիտալների բացում և սատարում), Շուստովները բանակին և նավատորմին մթերքով մատակարարման պատվեր ստացան, ինչն էապես բարելավեց նրանց ֆինանսական դրությունը։ Շուստովների վաճառական գործունեությունը գործնականորեն չընդհատվեց ընդհուպ մինչև 1917 թվականը։
«Ն. Շուստով և որդիներ» ընկերություն
1896 թվականին առևտրային տուն «Շուստով և որդիներ»-ը («Шустовъ и сыновья») վերափոխվեց «Ն.Լ. Շուստովը որդիների հետ» («Н.Л.Шустовъ съ Сыновьями») փայատիրական ընկերության։ Ընկերության գլուխ կանգնեց Նիկոլայ Նիկոլաևիչ Շուստովը՝ Նիկոլայ Լեոնտևիչի ավագ որդին ։
Կոնյակի արտադրություն
1899 թվականին Նիկոլայ Նիկոլաևիչը Ներսես Թաիրյանից ձեռք է բերում կոնյակի գործարան Հայաստանում (Էրիվանյան ամրոցում), որը հետագայում վերափոփվեց Երևանի կոնյակի գործարանի։ Նիկոլայ Նիկոլաևիչի փոքր եղբորը՝ Վասիլին ուղարկում են Ֆրանսիա, որտեղից նա բերում է ֆրանսիական կոնյակների արտադրման բաղադրատոմսը և տեխնոլոգիական քարտը։ Նույն տարում ետ է գնվում 1863 թվականին հիմնադրված Օդեսայի կոնյակի գործարանը ։
1900 թվականին շուստովյան կոնյակի օրինակները անանուն ուղարկում են Փարիզի Համաշխարհային ցուցահանդես, որտեղ Շուստովները ստանում են Գրան-պրի և դառնում միակ ոչ ֆրանսիացի գինեգործները, ում թույլատրվում է պիտակների վրա գրել «cognac» բառը (չնայած, որ կանոններին համապատասխան, նրանց կոնյակային խմիչքը ավելի նման էր բրենդիի) ։
20-րդ դար
1912 թվականին ընկերությունը դարձավ Կայսերական Գերազանցություն Նիկոլայ 2-րդի պալատի մատակարարը։ 1914 թվականին մոտ Շուստովը ղեկավարում էր Ռուսական Կայսրության ալկոհոլային արտադրության 30%-ը և ալկոհոլային արտահանման 44%-ը։ Միայն կոնյակի գործարանների տարեկան գումարային շրջապտույտը կազմում էր ավելի քան 2 մլն ռուբլի արծաթով.
Երևանի գործարան - 1 մլն. 200 հազ. ռուբլի,
Օդեսայի գործարան - 700 հազ. ռուբլի,
Ավելի մեծ եկամուտներ Շուստովներն ստանում էին օղու և թրմօղու արտադրությունից, որոնց մեջ էին ֆիրմային շուստովյան «Зубровка», «Спотыкач», «Запеканка», «Ерофеич», «Рижский бальзам», «Рябина на коньяке», «Мандариновая», «Кавказский горный травник» և այլն ։
Սակայն, Առաջին համաշխարհային պատերազմի սկզբից Շուստովների գործարանների գործունեությունը գնաց անկման։ Պատերազմի տարիներին արգելվեցին ալկոհոլային խմիչքների վաճառքը, ինչի հետևանքով, մասնավորապես, 1914 թվականի հունիսի 20-ին փակվեց Օդեսայի կոնյակի գործարանը։ Երբ 1917 թվականի հեղափոխության ժամանակ գործարանները բոլշևիկյան կառավարության հատուկ դեկրետով ազգայնացվեցին, որպեսզի որոշ գումար ետ վերադարձնեն, Շուստով եղբայրներն ստիպված էին վերամշակել ավելի քան հարյուրամյա հնության կոնյակի անձեռնմխելի պահուստը։
Նոր կառավարության գալու ժամանակ Շուստով եղբայրները չմեկնեցին արտասահման։ Նիկոլայ Նիկոլաևիչ Շուստովն այդ ժամանակ արդեն մահացած էր (1917 թվականի հունվարի 19)։ Սերգեյ Նիկոլաևիչ Շուստովն աշխատում էր Կենտրոնական միությունում, Պավել Նիկոլաևիչ Շուստովը 1927 թվականին հրապարակեց «Խաղողի գինիներ, կոնյակներ և հանքային ջրեր» գիրքը։
Արտաքին հղումներ
Կատեգորիա:Հարստություններ Կատեգորիա:Ընտանիք Կատեգորիա:Ալկոհոլային խմիչքներ արտադրողներ
Ջեյսոն Այզեքս
Կենսագրություն
Ծնվել է 1963 թվականի հունիսի 6-ին Լիվերպուլում (Մեծ Բրիտանիա)՝ ձեռնարկատիրոջ ընտանիքում։ Չորս երեխաներից երրորդն է։
11 տարեկան հասակում ընտանիքը տեղափոխվել է Լոնդոն։ Դպրոցն ավարտելուց հետո նա ընդունվեց Բրիստոլի համալսարան, որտեղ 3 տարի սովորել է իրավաբանություն։ Ուսանողական տարիներին, մինչ դերասանական գործունեության երազելը, Ջեյսոնը մի քանի անգամ մասնակցել է համալսարանի թատերախմբի ընդլայմանը, 3 անգամ ներկայացել է Էդինբուրգի փառատոնում, ինչպես նաև բեմադրել է մի շարք ներկայացումներ։
1985 թվականին Այզեքսը լքեց համալսարանը և ընդունվեց լոնդոնյան բեմական խոսքի և դրամայի Կենտրոնական դպրոց։ Այնտեղ էլ նա ծանոթացավ իր ապագա կնոջ՝ երիտասարդ Էմմա Հյուիթի հետ։ Նրան համբավ են բերել ինչպես թատրոնի դերերը, այնպես էլ՝ հեռուստատեսությունը։
Գործունեություն
Չնայած այն փաստին, որ Այզեքսը տարիների ընթացքում նկարահանվել է հեռուստասերիալներում և կինոներում, առաջին մեծ հաջողությունը եկել է թատերական բեմում 1993 թվականին՝ Արքայական ազգային թատրոնում տեղի ունեցած ամերիկացի դրամատուրգ Թոնի Քուշների «Հրեշտակները Ամերիկայում» (Angels in America: A Gay Fantasia on National Themes) պիեսում կատարած Լուիս Այրոնսոնի դերով։
3 տարի անց Այզեքսը հայտնվեց լոնդոնյան «Ալմեյդա» թատրոնի թատերաբեմում (Պատրիկ Մարբերի «1953» պիեսի հիման վրա հիմնված թատերախաղ)՝ Բենիտո Մուսսոլինիի դերով։
Այզեքսի համար իրական ճեղքումը եղել է գլխավոր անտագոնիստի՝ անգլիացի խիստ գնդապետ Թավինգթոնի դերը «Հայրենասերը» պատմական դրամայում, որը նվիրված է Անկախության պատերազմին։ Նրա կատարած սառնարյուն մարդասպան-գնդապետի դերն այնքան համոզիչ էր, որ բրիտանացի մամուլի կողմից ստեղծվեցին հրապարակումներ, որի հեղինակները մեղադրել են ֆիլմի ստեղծողին հակաանգլիական ուղղվածության և բրիտանական բանակի բացասական պատկեր ստեղծելու համար։
Ջեյսոն Այզեքսն էկրանին ստեղծեց զանազան հիշվող հերոսների մի ամբողջ շարք, որոնց մեջ մտնում են ամերիկացի ռենջեր՝ գնդապետ Սթիլ, զինվորական «Սև սակռ» դյուցազներգությունում, և հմայիչ խաբեբա՝ անհաջողակ Չարլի Բեկ, «Ապասսիոնատա» ռոմանտիկական կատակերգությունում, և գնդապետ Կրյուկ, Ջեյմս Մեթյուի «Փիթեր Պեն» հեքիաթի էկրանավորումում, ինչպես նաև գոռոզ Լյուցիուս Մալֆոյի դերը Հարի Փոթերի ֆիլմաշարում՝ նկարահանված Ջոան Ռոուլինգի ստեղծագործությունների հիման վրա։
Անձնական կյանք
Ներկայումս ապրում է քաղաքացիական ամուսնության մեջ՝ դերասանուհի Էմմա Հյուիթի հետ, դաստիարակում 2 աղջկա՝ Լիլի (ծնվել է 2002 թվականի մարտի 23-ին) և Ռուբի (ծնվել է 2005 թվականի օգոստոսի 26-ին)։
Արտաքին հղումներ
Կատեգորիա:Բրիտանացի դերասաններ Կատեգորիա:Լիվերպուլ քաղաքում ծնվածներ Կատեգորիա:21-րդ դարի դերասաններ Կատեգորիա:Բրիստոլի համալսարանի շրջանավարտներ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի կինոդերասաններ Կատեգորիա:Հնչյունավորողներ Կատեգորիա:Թատրոնի դերասաններ
Սեն Պրիվա (կանտոն)
Արտաքին հղումներ
Կատեգորիա:Ֆրանսիայի կանտոններ
Կոզիշեր
Կոզիշեր, գյուղ Արևմտյան Հայաստանում, Խարբերդի վիլայեթի Արաբկիրի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Սկիբինցի (գյուղ, Տրոստյանեցի շրջան)
Սկիբինցի (Скибинці), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1700 թվականին։
2001 թվականի տվյալներով Սկիբինցի գյուղում բնակվում էր 291 մարդ։ Բնակավայրը զբաղեցնում է 0,177 կմ² տարածք։ Բնակչության խտությունը կազմում էր 1644,07 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Ռասսել Բերգման
Ռասսել Բերգման, (Russell Bergman, ), ամերիկացի բասկետբոլային մարզիչ։ 2014 թվականից «Լոկոմոտիվ ԲԱ» թիմի մարզիչի օգնական։ 2012-2013 մրցաշրջանում Ռուսաստանի չեմպիոն։
Ելիզավետա Դալսկայա
Ելիզավետա Կոնստանտինովնա Դալսկայա (Елизавета Константиновна Дальская, նաև՝ Ամման-Դալսկայա, ), դերասանուհի, ՌԽՖՍՀ վաստակավոր արտիստ (1942), ՌԽՖՍՀ ժողովրդական արտիստ (1956)։
Կենսագրություն
Ելիզավետա Կոնստանտինովնա Դալսկայան ծնվել է 1899 թվականի սեպտեմբերի 22-ին (հոկտեմբերի 4-ին ) (այլ տվյալներով՝ սեպտեմբերի  21-ին (3 հոկտեմբերի) ) բանվորական ընտանիքում, Սիմբիրսկի նահանգի Ալատիրի գավառի Ալատիր քաղաքում, ներկայիս Չուվաշիայում։ Հայրը շոգեքարշի մեքենավար էր։
1921-1934 թվականներին աշխատել է Ուրալյան թատերական միավորման «Ռամպա» դրամատիկական կոլեկտիվում։ Այդ թատերական խմբերի հետ շրջագայել է Սարապուլում, Իժևսկում, Ելաբուգում, Բիյսկում, Բորիսոգլեբսկում, Չիստոպոլում, Շադրինսկում, Իրբիտում, Չելյաբինսկում, Տրոիցկում, Նադեժդինսկում, Նովի Լյալեում, Տյումենում։
1934 թվականից եղել է Սվերդլովսկի դրամատիկական թատրոնի դերասանուհի։
Մահացել է 1962 թվականի օգոստոսի 25-ին։ Թաղված է Եկատերինբուրգի Իվանովսկի գերեզմանատանը։
Դերեր
1934 թվականից Սվերդլովսկի թատրոնում՝
Գրականություն
Կատեգորիա:ՌԽՖՍՀ վաստակավոր արտիստներ Կատեգորիա:ՌԽՖՍՀ ժողովրդական արտիստներ Կատեգորիա:Ռուս դերասանուհիներ
Ցենտներ
Ցենտներ (Zentner, centum արմատից, նշանակում է «հարյուրյակ»), կրճատ՝ Ց, մետրական համակարգի ծանրության չափ, հավասար է 100 կիլոգրամի։
Առավել լայն օգտագործում է ունեցել Խորհրդային Միությունում՝ գյուղատնտեսության մեջ՝ որպես բերքի և բերքատվության քանակական բնութագրիչ։
Տես նաև
Կատեգորիա:Զանգվածի միավորներ
Summit Entertainment
Summit Entertainment  (արտահայտվում է [սամիթ ինտերթէյնմենտ]), անկախ ամերիկյան կինոստուդիա, գտնվում է Յունիվերսալ-սիտիում, Կալիֆոռնիա։ Կինոստուդիայի գրասենյակներ տեղակայված են նաև Անգլիայի մայրաքաղաք Լոնդոնում ։
2012 թվականի հունվարին հայտնի դարձավ, որ Summit Entertainment ընկերությունը $ 412 500 000 դիմաց գնել է Lionsgate-ն, և նաև փակել է բոլոր տեսակի պարտքերը, որոնց ընդհանուր հաշիվը կազմում էր $500 000 000: 2011 թվականի նոյեմբերին հայտնի դարձավ այն մասին, որ Ցենտրալ պարտներշիպը վեցամյա ժամկետով դարձավ "Summit Entertainment" ֆիլմերի բացառիկ դիստրիբյուտոր ։
2009
"Նշան"
Արտաքին հղումներ
Կատեգորիա:Ամերիկյան կինոընկերություններ
Վուդի Ալլեն
Վուդի Ալլեն (Woody Allen, բնօրինակ անուն ազգանուն՝ Ալլեն Սթյուարտ Քոնիգսբերգ (Allen Stewart Konigsberg), լրիվ պաշտոնական անունը՝ Հեյվուդ Ալլեն (Heywood Allen), ), ամերիկյան նշանավոր ռեժիսոր, սցենարիստ, պրոդյուսեր, դերասան, գրող, երաժիշտ։ Չորս Օսկար մրցանակի դափնեկիր է։ Արժանացել է նաև բազում այլ կինոմրցանակների, այդ թվում՝ Ոսկե գլոբուս, BAFTA և այլն։ Հանդես է գալիս նաև որպես գրող, քանի որ շատ պատմվածքների ու պիեսների հեղինակ է։ Ալլենը գրականության և երաժշտության գիտակ ու ջազային կլարնետիստ է։ Իր շատ ֆիլմերում հանդես է գալիս որպես դերասան։
Վուդի Ալլենը կինեմատոգրաֆի մեջ ստեղծել է մի նոր ժանր, որը ընդունված է անվանել «ինտելլեկտուալ կատակերգություն»։ Այս ժանրը նա ստեղծել է սրամիտ կատակերգություններից, որոնք պարունակում են իրենց մեջ երգիծանքի ու աբսուրդի տեսակներ, և հոգեբանական դրամաներից։ Ալլենը շվեդ մեծ ռեժիսոր՝ Ինգմար Բերգմանի արվեստի երկրպագու է, այդ պատճառով էլ նրա ֆիլմերում կարելի է նկատել Բերգմանի ոճը։
Առավել հայտնի են Վուդի Ալլենի հետևյալ ֆիլմերը՝ «Սեր և մահ», «Էննի Հոլլ», «Մանհեթեն», «Կահիրեի կարմրագույն վարդը», «Դեննի Ռոուզի բրոդվեյը», «Հաննան և նրա քույրերը», «Վիքի, Քրիստինա, Բարսելոնա», «Կեսգիշերը Փարիզում», «Ժասմին» և այլն։
Արտաքին հղումներ
Կատեգորիա:Ամերիկացի կինոռեժիսորներ Կատեգորիա:Ամերիկացի կինոդերասաններ Կատեգորիա:Բեմական կեղծանուններ Կատեգորիա:20-րդ դարի դերասաններ Կատեգորիա:Գրական կեղծանուններով հայտնի հեղինակներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Սեզար» մրցանակի դափնեկիրներ Կատեգորիա:21-րդ դարի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Սցենարիստներ այբբենական կարգով Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Լավագույն ռեժիսոր Օսկարի մրցանակակիրներ Կատեգորիա:Ամերիկյան փիլիսոփայական ընկերության անդամներ
Տոկարևկա (գյուղ, Դերգաչևի շրջան)
Տոկարևկա (Токарівка), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1850 թվականին։
2001 թվականի տվյալներով Տոկարևկա գյուղում բնակվում էր 16 մարդ։ Բնակավայրը զբաղեցնում է 0,396 կմ² տարածք։ Բնակչության խտությունը կազմում էր 40,4 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Գերաթսկիրխեն
Գերաթսկիրխեն  (Geratskirchen), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 875 մարդ (դեկտեմբերի 31, 2010 թվական) ։ Զբաղեցնում է 12,91 կմ² մակերես տարածք։ Պաշտոնական կոդ՝ 09 2 77 122։
Արտաքին հղումներ
Կատեգորիա:Գերմանիայի բնակավայրեր
Լորենսի շրջան (Արկանզաս)
Արտաքին հղում
Կատեգորիա:Արկանզասի շրջաններ
Բոլշիե Ալգաշի
Բոլշիե Ալգաշի (Большие Алгаши), գյուղ Ռուսաստանի Չուվաշիա հանրապետության Շումերլինկսկի շրջանի կազմում։
Բնակչությունը վերջին գրանցված տվյալներով կազմում էր 710 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1389 թվականին հիմնադրված բնակավայրեր Կատեգորիա:Ռուսաստանի Չուվաշիա հանրապետության Շումերլինկսկի շրջանի բնակավայրեր
Սերիֆոս
Սերիֆոս (Σέριφος), Հունաստանին պատկանող կղզի, որը գտնվում է երկրի հարավարևելյան մասում՝ Կիկլադյան կղզեախմբում։
Վարչականորեն մտնում է Հարավային Եգեյան կղզիներ պերիֆերիայի Միլոս նոմոսի կամ տարածաշրջանային միավորի կազմի մեջ։ Համարվում է Հունաստանի Հանրապետության զբոսաշրջային կենտրոններից մեկը։
Կղզում նկատվում է Կիկլադյան քաղաքակրթության ազդեցությունը։
Աշխարհագրություն
Սերիֆոսը կղզի է Եգեյան ծովի հարավում՝ դրա մաս կազմող Կիկլադյան կղզեախմբի կազմի մեջ։ Կիկլադների կազմում Սերիֆոսը միջին չափի կղզի է։
Սերիֆոս կղզին գտնվում է Սիֆնոս և Միլոս կղզիների մեջտեղում՝ ծովի մակարդակից զրոյական բարձրության վրա։ Այն գտնվում է Հունաստանի մայրաքաղաք Աթենքի գլխավոր նավահանգստից՝ Պիրեյոսից 170 կմ հեռավորության վրա։
Սերիֆոս կղզու ամենաբարձր լեռնագագաթն ունի 585 մետր բարձրություն։ Ռելիեֆը հարթավայրային է։ Կլիմայի ձևավորման գործում կարևոր ազդեցություն ունեն տաք ծովային հոսանքները։
Բնակչություն
Ըստ 2011 թվականի համահունական մարդահամարի տվյալների՝ Սերիֆոս կղզու բնակչությունը կազմում է 1,420 մարդ։ Բնակիչները կղզիաբնակ հույներն են, որոնք դավանում են քրիստոնեություն՝ հույն ուղղափառություն։
Բնակչության միջին խտությունը կազմում է 19 մարդ/կմ²։ Բնակչության հիմնական զբաղմունքը ձկնորսությունն ու սպասարկման ոլորտի աշխատանքներն են։
Ծանոթագրություններ
Կատեգորիա:Հունաստանի կղզիներ Կատեգորիա:Հունաստանի Միջերկրական ծովի նավահանգստային քաղաքներ Կատեգորիա:Աթենական ծովային միության անդամներ Կատեգորիա:Հին Հունաստանի աշխարհագրություն Կատեգորիա:Հին հունական դիցաբանության աշխարհագրություն
Մալայա Կրեստովայա
Մալայա Կրեստովայա (Малая Крестовая), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 15 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Ժենգյալով հացի փառատոն
Ժենգյալով հացի փառատոն, ժենգյալով հացի ամենամյա համահայկական փառատոն, որն ավանդաբար անց է կացվում մայիս-հունիս ամիսներին Արցախի Հանրապետության Մարտակերտի շրջանի Հաթերք գյուղում։ Միջոցառման նպատակը ոչ նյութական մշակութային ժառանգության տարածումը, համայնքային կյանքի աշխուժացումը, էկոտուրիզմի զարգացումը և զբոսաշրջութան խթանումն է ։
Պատմություն
Փառատոնն առաջին անգամ կայացել է 2018 թվականին։ Նախաձեռնության հեղինակն «Էկոտուրիզմն Արցախում» խմբի ղեկավար Սամվել Միրզախանյանն է, կազմակերպվում է Մարտակերտի շրջվարչակազմի, Արցախի մշակույթի, երիտասարդության հարցերի և զբոսաշրջության նախարարության ու մասնավոր մի շարք կազմակերպությունների աջակցությամբ։
Փառատոնի շրջանականերում կայացող իրադարձություններին մասնակցում են ինչպես բազմաթիվ հյուրեր և տուրիստներ, այնպես էլ բարձրաստիճան պաշտոնյաներ։ Փառատոնի ծրագրում մշտապես ներառված են լինում ժենգյալով հացի պատրաստումը, համտեսը, հյուրասիրությունը և վաճառքը, գյուղատնտեսական այլ մթերքների համտեսը և վաճառքը։
2019
2019 թվականին փառատոնի ժամանակ թխվել է աշխարհում ամենամեծ ժենգյալով հացը, որը հավակնում է գրանցվել Գինեսի ռեկորդների գրքում ։
Ծանոթագրություններ
Կատեգորիա:2018 հիմնադրված փառատոններ Կատեգորիա:2018 հիմնադրումներ Արցախում Կատեգորիա:Փառատոներ Կատեգորիա:Ժենգյալով հաց
Յոզեֆ Կադրաբա
Յոզեֆ Կադրաբա (Josef Kadraba, ), չեխոսլովակ ֆուտբոլիստ, հարձակվող ։
Կենսագրություն
Պրոֆեսիոնալ մարզիկի կարիերան սկսել է 1953 թվականին Լիբերեց քաղաքի «Սլովան» թիմում։ Զինվորական ծառայությունն անց է կացրել՝ 1954 թվականին հանդես գալով Պրահայի «Տանկիստ»-ում։ 1955 թվականին տեղափոխվել է Պրահայի «Սպարտա», որտեղ մասնակցելով 70 հանդիպման՝ խփել է 65 գոլ ։ 1958 թվականին ընդգրկվել է Կլադնոյի SONP թիմում, որն այդ ժամանակ հանդես էր գալիս Չեխոսլովակիայի ֆուտբոլի առաջնության երկրորդ խմբում։ 1960 թվականին թիմը կարողացել է տեղափոխվել առաջին խումբ նաև Կադրաբայի ջանքերի շնորհիվ, ով համարվել է առաջնության լավագույն հարձակվողներից մեկը։ 1965 թվականին նա պայմանագիր է կնքել Պրահայի «Սլավիա»-ի հետ ։
1967 թվականին Իսրայելից վերադառնալիս երբ թիմը կանգ է առել Վիեննայում, Կադրաբան լքել է «Սլավիա»-ն, մնացել Ավստրիայում, հինգ տարով բնակության իրավունք ստացել, բայց զրկված է եղել պրոֆեսիոնալ ֆուտբոլում հանդես գալու լիազորությունից։ Խաղացել է Վիեննայի քաղաքային առաջնությանը մասնակցող SC Hinteregger սիրողական թիմում։ 1971 թվականին SC Hinteregger-ը կարողացել է անցնել Ավստրիայի առաջնության երկրորդ խումբ։ 1972 թվականին Կադրաբայի՝ Ավստրիայում բնակվելու իրավունքի ժամկետը լրացել է, բայց նա հրաժարվել է վերադառնալ Չեխոսլովակիա, որտեղ նրան հեռակա կարգով դատապարտել էին երկու տարվա ազատազրկման ։ Որոշ ժամանակ անց ֆուտբոլիստը Ավստրիայի քաղաքացիություն է ստացել։ Վերջին թիմերը, որոնց կազմում նա խաղացել է, եղել են վիեննական «Սլովան»-ը (1973-1979 թթ.) և «Ռապիդ»-ը, որտեղ հանդես է եկել ընդամենը կես մրցաշրջան։ 46 տարեկան հասակում Կադրաբան թոշակի է անցել։ Մահացել է 85 տարեկանում։
Չեխոսլովակիայի հավաքականում
Չեխոսլովակիայի ազգային հավաքականի կազմում Յոզեֆ Կադրաբայի առաջնելույթը տեղի է ունեցել 1958 թվականի հոկտեմբերի 12-ին՝ Բուլղարիայի հավաքականի հետ հանդիպման ժամանակ ։ Վեց տարի նա ընդգրկված է եղել երկրի ընտրանիում, մասնակցել է 17 խաղի, դարձել 9 գոլի հեղինակ։ Ընդ որում՝ մասնակցել է նաև աշխարհի առաջնության՝ 1962 թվականին Չիլիում անցկացված եզրափակիչ փուլի փլեյ-օֆի երեք հանդիպումներին, օգնել, որ թիմը գրավի երկրորդ տեղն ու արժանանա արծաթե մեդալների (ոսկին նվաճել են բրազիլացիները)։
Յոզեֆ Կադրաբան խաղադաշտում աչքի է ընկել գեղեցիկ ու արդյունավետ հնարքներով, հեռատեսությամբ, մտածված խաղով, գոլ խփելու անհագ ձգտումով։ Բարձր է գնահատվել գլխով վարպետորեն խաղալու նրա հմտությունը։
Արտաքին հղումներ
Կատեգորիա:Ֆուտբոլիստներ Կատեգորիա: Ֆուտբոլի հարձակվողներ‎ Կատեգորիա: Սպարտա Պրահայի ֆուտբոլիստներ
Սորնակ (կանտոն)
Սորնակ (Sornac), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Յուսել օկրուգի մեջ։ Համաձայն 2007 թվականի մարդահամարի կանտոնի բնակչությունը 2437 մարդ էր։ Կանտոնի համարը 1923 է։ Կանտոնում կա 8 կոմունա։
Արտաքին հղումներ
Կատեգորիա:Ֆրանսիայի կանտոններ
Խնջույք Լևիի տանը (Վերոնեզե)
«Խնջույք Լևիի տանը» (Cena a Casa di Levi), իտալացի նկարիչ Պաոլո Վերոնեզեի հսկայական նկարն է (555×1280 սմ), որը նկարել է 1573 թվականին՝ կտավի վրա։  Ցուցադրված է Վենետիկի ակադեմիայի պատկերասրահում։ Կտավը պատկանում է Վերոնեզեի բացառիկ, բազմանձ կտավների շարքին, որոնք արտացոլում  են Քրիստոսի մասնակցությամբ խնջույքներ («Ամուսնությունը Գալիլեյան Կանում» և «Խնջույք Սիմոն Փարիսեցու մոտ»-ի երկու տարբերակը)։ Սկզբում կտավը կոչվում էր «Խորհրդավոր ընթրիք», սակայն Սուրբ ինկվիզիցիայի միջամտությունից հետո նկարիչը ստիպված էր նոր անվանում տալ նկարին։
Նկարի պատմությունը
1571 թվականին Դոմինիկյան Սանտի Ջովաննի Պաոլո եկեղեցում բռնկված հրդեհի ժամանակ այրվել է Տիցիանի «գաղտնի ընթրիք» կտավը։ Այրված կտավը փոխարինելու համար Պաոլո Վերոնեզեն պատվեր է ստանում և 1573 թվականին կտավ է գրում աստվածաշնչյան նույն սյուժեով և նույն անվանումով։ Վրոնեզեն հայտնի աստվածաշնչյան սյուժեն պատկերել է համաձայն սեփական բացահայտումների և Քրիստոսի դարաշրջանի մասին պատկերացումների։ Նկարում նկարիչը պատկերել է Վերածննդի ճարտարապետությունը, կորնթոսյան օրդերի շքեղ կամարաշարը։ Կամարների բացվածքներում բացահայտվում է ֆանտաստիկ ճարտարապետական բնապատկեր։ Կտավի կենտրոնում՝ նկարի սիմետրիայի առանցքի վրա, սեղանի մոտ պատկերված է Հիսուս Քրիստոսը։ Քրիստոսի կողմերում առաքյալների կերպարներն են, առաջին ձախ ֆիգուրը համարում են նկարչի ինքնադիմանկարը։ Սյուների միջև նկարիչը պատկերել է հյուրերին, որոնք իր կարծիքով միանգամայն կարող էին ներկա գտնվել «Խորհրդավոր ընթրիքին», սկուտեղներով, կերակրատեսակներով, շշերով ու կժերով ծառաներին, մավրներին, սակրատեգով մարտիկներին, երեխաներին և նույնիսկ շներին, որոնք սպասում են խնջույքի մնացորդներին։
Կտավի վրա աշխատանքն ավարտելուց երեք ամիս անց բիբլիական սյուժեի նման ազատ մեկնաբանությամբ հետաքրքրվել է Սուրբ ինկվիզիցիան և նկարչին կանչել տրիբունալ։ Մեր ժամանակներին է հասել այդ տրիբունալի՝ 1573 թվականի հուլիսի 18-ի նիստի արձանագրությունը։ Արձանագրությունից պարզ է դառնում, որ Վերոնեզեն բավականին ազատ է վերաբերվել պատմական ճշմարտությանը և պարզապես իր պատկերացումներով ու երևակայություններով կտավի ազատ տեղերն է լրացրել.
Հարց. Քանի՞ մարդ եք պատկերել և ի՞նչ է նրանցից յուրաքանչյուրն անում։
Պատասխան. Առաջին հերթին իջևանատան տերը՝ Սիմոնը, ապա նրանից ներքև՝ վճռական զինակիրը, որը, ինչպես ես ենթադրում էի, եկել էր այնտեղ իր սեփական հաճույքի համար, որ դիտեր, թե ինչ վիճակում էր սնունդը։ Կան շատ այլ կերպարներ, բայց ես արդեն չեմ հիշում դրանք, քանի որ շատ ժամանակ է անցել, ինչ ես նկարել եմ այս նկարը…
Պատասխան. Մենք՝ գեղանկարիչներս, օգտվում ենք այն նույն ազատություններից, որոնցից օգտվում են բանաստեղծներն ու գժերը, և ես սակրատեգներով պատկերել եմ այդ մարդկանց ... որպեսզի նրանց ներկայությունն արդարացնեմ որպես ծառաներ, քանի որ ինձ վայել և հնարավոր էր թվում, որ հարուստության ու շքեղության տերը, ինչպես ինձ ասել էին, տանը պետք է նման ծառաներ ունենար…
Հարց. Ձեր կարծիքով, որքա՞ն մարդ է եղել այս ընթրիքի ընթացքում։
Պատասխան. Ես կարծում եմ, որ այնտեղ եղել են միայն Քրիստոսն ու նրա առաքյալները, բայց քանի որ նկարի վրա մնում է մի որոշակի տարածություն, ես զարդարում եմ այն հորինված կերպարներով... ես նկարում եմ բոլոր այն մտորումներով, որոնք բնորոշ են իմ խելքին և համարժեք են նրան, թե ինչպես է իմ խեկքն այդ ամենը հասկանում ...
Դատավորները որոշեցին, որ նկարիչը պետք է շտկի նկարը դատավճիռը կայացնելուց երեք ամսվա ընթացքում՝ իր ֆինանսների հաշվին։ Վերոնեզեն այստեղ էլ բավականին հնարամիտ է մոտեցել խնդրի լուծմանը, նա միայն փոխել է անվանումը, «Խորհրդավոր ընթրիք»-ի փոխարեն բազրիքի հեծանի վրա մակագրություն է արել. Լեվին խնջույք է կազմակերպել Տիրոջ համար ( FECIT D COVI MAGNV. LEVI., կրճատ Fecit Domino Convivium Magnum Levi)։ Բազրիքի աջ կողմից Վերոնեզեն գրել է DIE-ն։ XX APR., ապրիլ, 20-րդ օր և հղում է տվել LVCA-ի մեջբերմանը։ CAP.V. (Evangelio de Lucas, capitulo V), Լուկասի ավետարանը, գլուխ V, հավանաբար, որ Սուրբ ինկվիզիցիան այլևս կասկած չունենա.
Կտավը խիստ վնասվել է XVII դարում բռնկված հրդեհի ժամանակ, որպեսզի հրդեհից հանեն կտավը, այն կտրել են երեք մասի և թրջել ջրով։ Երբ Նապոլեոն Բոնապարտը 1797 թվականին գրավել է Վենետիկը, նկարը այլ գլուխգործոցների հետ միասին տարել են Փարիզ՝ Լուվր։ 1815 թվականին, Նապոլեոնի անկումից հետո, նկարը վերադարձվել է։ Այժմ կտավն առանձին պատ է զբաղեցնում Վենետիկի ակադեմիայի պատկերասրահում։
Կտավը վերականգնել են 1827 թվականին։ Ներկայումս ներկերը խամրել են, և նկարը չի գործում այնպիսի տպավորություն, որը հավանաբար գործում էր ժամանակակիցների վրա։ Կտավի մասշտաբային վերականգնումն իրականացվել է 1990 թվականների կեսերին։
Ծանոթագրություններ
Կատեգորիա:Վենետիկի ակադեմիայի պատկերասրահի նկարներ Կատեգորիա:Պաոլո Վերոնեզեի նկարներ
Սորոչինսկոե (ավան, Բուրինի շրջան)
Սորոչինսկոե (Сорочинське), ավան Ուկրաինայի Սումիի մարզի Բուրինի շրջանում։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի ավաններ
Սան Միգելի ամրոց (Ալմունիեկար)
Սան Միգելի ամրոց (Castillo de San Miguel), պաշտպանական կառույց Իսպանիայի հարավում՝ Անդալուզիա ինքնավար համայնքի Գրանադա պրովինցիայի Ալմունյեկար քաղաքում։ Տեղակայված է քաղաքի հին պարիսպների ներսում՝ Սան Միգել Սերո լեռան վրա ։
1993 թվականի հունիսի 22-ին Սան Միգելի ամրոցը հայտարարվել է մշակութային հուշարձան և ստացել է RI-51-0007730 գրանցման համարը։
Պատմություն
Ներկայիս ամրոցի տարածքում առաջին ամրաշինությունները կառուցվել են մ.թ.ա. 1-ին դարում փյունիկեցիների ու հին հռոմեացիների կողմից։ Սակայն միայն Իսպանիայի՝ մավրերի տիրապետության տակ գտնվելու ընթացքում (8-րդ դար) է Ալմունյեկարի բերդը դարձել անառիկ ամրոց, որ ունեցել է 40 աշտարակներ ու երեք մեծ դարպասներ ։ Մավրերը քաղաքում կառուցել են բազմաթիվ տներ ու ճանապարհներ, զարգացրել են ձկնորսությունը և նրանց շնորհիվ քաղաքում տարածվել է եղեգի մշակումը։ Ալմունյեկարի ամրոցը նրանք դարձրել են իրենց հենարանն այդ տարածաշրջանում, իսկ Գրանադայում Նասրիդների իշխանության ժամանակ (13-րդ դար) ամրոցն օգտագործվել է որպես ծովափնյա նստավայր։ 1489 թվականին ամրոցը գրավվել է քրիստոնյաների կողմից. արաբների պարտության ու Ալմունյեկարի հանձնման առթիվ խաչ է տեղադրվել Պենյոն դել Սանտո լեռան վրա՝ հին նավահանգստի մուտքի մոտ։ Քրիստոնյաները վերակառուցել են Ալմունյեկարի ամրոցը, ամրացրել այն ու կոչել Միքայել հրեշտակապետի պատվին ։ 19-րդ դարի սկզբին բրիտանական զորքերը, փորձելով ազատագրելով Ալմունյեկար քաղաքը նապոլեոնյան բանակից, գնդակոծել են քաղաքն ու Սան Միգելի ամրոցը՝ հասցնելով մեծ վնաս և ավերելով ամրոցի ներքին բազմաթիվ շինություններ։ Այն բանից հետ, երբ ֆրանսիացիները հանձնվել են, բրիտանացիերը ցանկացել են ամբողջովին ավերել ամրոցը, սակայն դա նրանց չի հաջողվել, քանի որ մինչ այդ նրանց բերած վառոդը թրջվել էր։ Սակայն դրանից հետո Սան Միգելի ամրոցն այլևս ռազմական նպատակներով չի օգտագործվել։ 1830 թվականին՝ Ալմունյեկարում խոլերայի համաճարակից հետո, ամրոցում տեղավորվել է քաղաքային գերեզմանատունը, որ գործել է մինչև 1986 թվականը։ Հետագայում ամրոցում անցկացվել են վերակառուցման աշխատանքներ ։
Ներկայում պահպանվել են լայն խրամն ու Կաստիլո դե Սան Միգել ախով կամուրջը, ինչպես նաև հրակնատներ ունեցող ատամնաշարավոր պատերը։ Իսկ ներսում կառուցված գլխավոր աշտարակը՝ դոնժոնը, քանդվել է։ Ամրոցի ներսում՝ 18-րդ դարում նեոկլասիցիզմի ոճով կառուցված տաղվարում, գործում է ոչ մեծ թանգարան, որտեղ ցուցադրվում են հնագիտական իրեր, օրինակ՝ թնդանոթներ։
Ծանոթագրություններ
Կատեգորիա:Իսպանիայի ամրոցներ
Վազաշեն
Վազաշեն, գյուղ Հայաստանի Հանրապետության Տավուշի մարզի Իջևան համայնքում ։
Անուն
1978 թվականին գյուղը վերանվանվել է Վազաշեն։ Դրանից առաջ այն որոշ ժամանակ կոչվել է Լալիգյուղ։
Աշխարհագրություն
Վազաշենը տեղակայված է Հախումի լեռների լանջին՝ հայ-ադրբեջանական շփման գծից 1 կմ հեռավորության վրա։
Մարզկենտրոն Իջևան քաղաքից հեռու է մոտ 15 կմ դեպի հյուսիս-արևելք։
Պատմամշակութային հուշարձաններ
Գյուղից հյուսիս-արևելք գտնվում է "Աղբեն Խաչ" մատուռը։
Բնակչություն
Ստորև աղյուսակի տեսքով ներկայացված է Վազաշեն գյուղի բնակչության թվաքանակի մասին վիճակագրական տեղեկություններ ըստ տարիների
Տնտեսություն
Բնակչությունը զբաղվում է այգեգործությամբ,պտուղբանջարեղենի մշակությամբ և անասնապահությամբ։Մարդիկ չունեն աշխատանք,գյուղի՝սահմանապահ լինելու պատճառով։
Կրթություն
Վազաշենն ունի միջնակարգ դպրոց, որտեղ 2022 թվականի դրությամբ սովորում են 80 աշակերտ։
Ծանոթագրություններ
Կատեգորիա:Վազաշեն Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
Լուսնային մրցարշավորդը
«Լուսնային մրցարշավորդը» (Moonraker), ռեժիսոր Լյուիս Գիլբերտի ֆիլմերից, որի գլխավոր դերերը մարմնավորում են Ռոջեր Մուրը, Լոիս Չայլզը, Միկաել Լոնսդալը, Ռիչարդ Կիլը, Կորինն Կլերին, Բերնարդ Լին, Ջեֆրի Կինը, Դեսմոնդ Լլևելինը, Լոիս Մաքսուելը, Տոշիրո Սուգա։
Սյուժե
Ամերիկացի կարգապահ միլիոնատերի դիմակի տակ թաքնված է խելացնոր գիտնականի իրական դեմքը։ Նա խելահեղ և դաժան ծրագիր է մշակել, ըստ որի պետք է Երկրի վրա իսկական ապոկալիփսիս ստեղծել և վերացնել բոլոր կենդանի արարածներին, իսկ դրանից հետո Երկիրը բնակեցնել տիեզերական կայաններում աճեցված գերմարդկանցով։ Դրակսի ծրագրերին խանգարելու համար Բոնդը ստիպված է լինում գնալ Կալիֆորնիա, այնուհետև Բրազիլիա, Ամազոնիաների ջունգլիներ և ամենավերջում նույնիսկ տիեզերք։ Հենց տիեզերքում էլ իրականանում են գլխավոր գործողությունները։
Արտաքին հղումներ
Կատեգորիա:1979 ֆիլմեր Կատեգորիա:Լյուիս Գիլբերտի ֆիլմեր Կատեգորիա:Բրիտանական մարտաֆիլմեր Կատեգորիա:Բրիտանական արկածային ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Բրիտանական քրեական ֆիլմեր Կատեգորիա:Անգլերեն ֆիլմեր Կատեգորիա:Ֆանտաստիկ մարտաֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր Ջեյմս Բոնդի մասին Կատեգորիա:Ֆրանսիական մարտաֆիլմեր Կատեգորիա:Ֆրանսիական արկածային ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիական ֆանտաստիկ ֆիլմեր Կատեգորիա:Ֆրանսիական քրեական ֆիլմեր Կատեգորիա:Բրիտանական ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Փարիզում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Բրիտանական վեպերի էկրանավորումներ Կատեգորիա:United Artists ֆիլմեր
Տրիգլավ (ազգային պարկ)
Տրիգլավ ազգային պարկ (Triglav), Սլովենիայի միակ ազգային պարկը։ Ազգային պարկը ներառում է Տրիգլավ լեռը և հարակից տարածքները։ Լեռը իր հերթին համարվում է Սլովենիայի ազգային խորհրդանիշներից մեկը։
Աշխարհագրություն
Ամենաբարձր կետը գտնվում է ազգային պարկի կենտրոնական հատվածում։ Ազգային պարկը համարվում է ջրբաժան տարածք Ադրիատիկ և Սև ծովերի միջև։ Ազգային պարկը բաժանված է երկու ավազանների միջև։ Ազգային պարկի կենտրոնական հատվածում գոյացել է նույնանուն լիճը։
Պատմություն
Սլովենիայում առաջացած առաջին առաջարկը կենսոլորտը պահպանելու համար առանձին տարածք առանձնացնելու համար առաջացել է 1908 թվականին, իսկ արդեն 1924 թվականին Տրիգլավ լճի շրջակայքում ստեղծվել է հատուկ պահպանության տարածք՝ 14 քառ. կմ տարածքով։
1961 թվականին այգու տարածքը մեծանում է՝ հասնելով 20 քառ. կմ։ Այս իրադարձությունից հետո հատուկ պահպանվող տարածքը անվանվեց «Տրիգլավ ազգային պարկ»։ Սակայն այն չուներ համապատասխան տարածք ազգային պարկի կարգավիճակի համար և ստացավ բնության հուշարձանի կարգավիճակ (ազգային պարկի կարգավիճակ ստացավ հետագայում) ։
1981 թվականին կատարվել են վերակառուցողական աշխատանքներ և այգու տարածքը մեծանում է մոտ 40 անգամ՝ հասնելով 838 քառակուսի կիլոմետր տարածքի։ Եվ նա վերջապես դառնում է Սլովենիայի միակ ազգային պարկը։
Ծանոթագրություններ
Կատեգորիա:Սլովենիայի ազգային պարկեր
(2977) Չիվիլիխին
(2977) Չիվիլիխին (Chivilikhin), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,786223 ա. մ., առավելագույնը մոտենում է 2,3106 ա. մ. հեռավորության վրա և հեռանում 3,2619 ա. մ. ։ Արեգակի շուրջ մեկ ամբողջական պտույտ է կատարում 1698,72 երկրային օրվա ընթացքում, իր ուղեծրով շարժվելով միջինում 0,211924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,58° անկյուն։
Չիվիլիխին աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Կուրդ դարա
Կուրդ դարա, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Խարբերդ քաղաքից 6 կմ հյուսիս-արևելք, Արածանի գետի ձախակողմյան բարձր սարահարթում։
Բնակչություն
XX դարի սկզբին ուներ 7 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Հայիթի կղզի
Հայիթի, կղզի Մեծ Անթիլյան կղզիախմբում, Վեստ Ինդիայում, Կարիբյան ծովում։ Հայտնագործել է Քրիստափոր Կոլումբոսը 1492 թվականին և կոչել Էսպանյոլ։
Անվանում
Անվանումը կարիբյան հնդկացիների լեզվով բառացի նշանակում է «լեռնոտ»։ Կղզին 1492 թվականին հայտնագործել է Քրիստափոր Կոլումբոսը։ Այն իր բնությամբ Կոլումբոսին հիշեցրեց հայրենի Իսպանիան, և նա կղզին անվանեց Էսպանյոլա (իսպաներենից բառացի՝ «իսպանական»)․ այդ անունով էլ կղզին հայտնի էր գաղութային ամբողջ ժամանակաշրջանում (1492-1804)։
Իսպանական գաղութային տիրապետության շրջանում՝ 16-րդ դարի սկզբից կղզին կոչվել է նաև Սանտո Դոմինգո՝ 1496 թվականին այստեղ հիմնադրված Սանտո Դոմինգո քաղաքի անունով, որը իսպաներեն բառացի նշանակում է «սուրբ կիրակի»։ Սակայն հետագայում պահպանվեց կղզու հնդկացիական Հայիթի անվանումը։ Հնում կոչվել է Քիսքեա ։
Աշխարհագրություն
Տարածությունը մոտ 77 հազ կմ², բնակչությունը 17 մլն-ից ավել (2009)։ Ափերը կտրտված են առավելապես ռիասային տիպի։ Կազմված է հրաբխային և նստվածքային ապարներից։ Ռելիեֆը լեռնային է և մասնատված։ Առավելագույն բարձրությունը 3175 մ է (Դուարտե լեռ)։ Կղզում են գտնվում Հայիթիի Հանրապետությունը և Դոմինիկյան Հանրապետությունը։
Ծանոթագրություններ
Կատեգորիա:Կարիբյան ծովի կղզիներ Կատեգորիա:Դոմինիկյան Հանրապետության աշխարհագրություն Կատեգորիա:Կղզիներ այբբենական կարգով Կատեգորիա:Հայիթիի կղզիներ Կատեգորիա:Երկրների միջև բաժանված կղզիներ